Diari Oficial de la Generalitat Valenciana


Sumari del DOGV 6665, del 05-12-2011 (2011/12210)

RESOLUCIÓ de 12 de setembre de 2011, de la Direcció de l'Agència Valenciana de l'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació parcial en subterrani de la línia elèctrica a 132 - 66 kV, doble circuit, Alzira - Benifaió a 132 kV - Alzira - Benifaió (Renfe) a 66 kV, en el polígon industrial del Pla, al terme municipal d'Alzira, província de València. (ATLINE/2010/395/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12833


Data del document
:   12-09-2011

Organisme emissor
:   Agència Valenciana de l'Energia, AVEN

Tipus de document
:   Resolució

Descriptors 

:   * empresa privada

RESOLUCIÓ de 12 de setembre de 2011, de la Direcció de l'Agència Valenciana de l'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació parcial en subterrani de la línia elèctrica a 132 - 66 kV, doble circuit, Alzira - Benifaió a 132 kV - Alzira - Benifaió (Renfe) a 66 kV, en el polígon industrial del Pla, al terme municipal d'Alzira, província de València. (ATLINE/2010/395/46). [2011/12780]  
  
Vist l'expedient amb referència ATLINE/2010/395/46 incoat pel Servici Territorial d'Energia de València, a instància d'Iberdrola Distribución Eléctrica, SAU, amb domicili a l'efecte de notificacions a València, 46091, c/ Menorca, 19, relatiu a la sol·licitud d'11 de juny de 2010, sobre autorització administrativa i aprovació de projecte d'execució, per a la modificació parcial en subterrani de la línia elèctrica a 132 - 66 kV, doble circuit, Alzira - Benifaió a 132 kV - Alzira - Benifaió (Renfe) a 66 kV, en el polígon industrial del Pla, terme municipal d'Alzira, província de València.   
A la mencionada petició s'adjuntarà projecte d'execució firmat per enginyer competent i visat pel col·legi oficial corresponent en data 11 de maig de 2010.  
Vist que consta en l'expedient contestació de data 5 de febrer de 2010 a la consulta efectuada per l'empresa peticionària de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, mitjançant la qual considera que el projecte consistent en la modificació de les línies elèctriques a 132/66 kV, ST Alzira - ST Benifaió i ST Alzira - ST Benifaió (Renfe) no està sotmés a avaluació d'impacte ambiental, sense perjudici de les autoritzacions que corresponga obtenir d'altres organismes, de conformitat amb la normativa sectorial que resulte aplicable.  
Vist que va ser publicat el dia 2 de març de 2011 en el Butlletí Oficial de la Província de València i el dia 23 de juny 2011 en el Diari Oficial de la Comunitat Valenciana l'anunci corresponent a la informació pública prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular-hi les reclamacions que s'estimaren oportunes.  
D'acord amb la documentació que hi ha en l'expedient no s'han presentat al·legacions a la mencionada sol·licitud dins del termini establit reglamentàriament.  
Vist que de conformitat amb el que s'ha establit en el mencionat Decret 88/2005, el Servici Territorial d'Energia va trametre ofici a l'Ajuntament d'Alzira, únic afectat per la modificació sol·licitada, al qual adjuntava separata del projecte, a l'efecte d'emetre el condicionat tècnic procedent.   
No consta en l'expedient la resposta de l'Ajuntament a la sol·licitud del mencionat informe.  
Vist que d'acord amb el que s'ha disposat en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es trameté separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si era procedent, els oportuns condicionats, concretament als següents:  
- Confederació Hidrogràfica del Xúquer, assenyala la no necessitat de disposar d'autorització administrativa per part de l'esmentat organisme en no tractar-se d'una via pública.  
- Servici Territorial de Vies Pecuàries de la Conselleria de Medi Ambient, Aigua, Urbanisme i Habitatge, indica que la via pecuària ha quedat parcialment modificada mitjançant l'aprovació del Pla Parcial del Sector Industrial número 11, per la qual cosa esta no resultarà afectada.  
Vist que d'acord amb la sol·licitud i el projecte d'execució presentats, la finalitat que es perseguix amb la modificació de la instal·lació elèctrica, en el seu traçat aeri actualment existent, ho és per a la seua adequació a les necessitats resultants de la urbanització a executar amb destinació al polígon industrial el Pla.  
Vist que el Servici Territorial d'Energia de València, competent per a la instrucció de l'expedient de sol·licitud, ha emés informe favorable.  
Vist que Iberdrola Distribución Eléctrica, SAU es troba inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjudici de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establixen la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés que d'acord amb el que s'ha establit en l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atesa la Resolució de 14 de juliol de 2011, de la secretària autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia, publicada en el Diari Oficial de la Comunitat Valenciana de data 20 de juliol de 2011.  
  
Esta Direcció de l'Agència Valenciana de l'Energia resol:  
  
Primer  
Autoritzar administrativament a Iberdrola Distribución Eléctrica, SAU, la instal·lació per a la modificació parcial en subterrani de la línia elèctrica a 132 - 66 kV, doble circuit, Alzira - Benifaió a 132 kV - Alzira - Benifaió (Renfe) a 66 kV, en el polígon industrial del Pla, terme municipal d'Alzira, província de València, i les característiques principals de la qual són les següents:  
A) Tram subterrani: circuit de 132 kV Alzira-Benifaió. Origen: suport número 12, final: suport número 14  
- Tensió nominal: 132 kV (1a categoria).  
- Freqüència: 50 Hz.  
- Potència màxima a transportar: 131 MVA.  
- Nombre de circuits: un.  
- Nombre de conductors per fase: un.  
- Conductors: en nombre de tres per circuit, d'aïllament sec HEPR-Z1, amb secció de conductor de 1.200 mm² d'alumini, constituït per distintes capes i pantalla metàl·lica de fils de coure amb una secció de 280 mm².   
- Fibra òptica: en tota la seua longitud disposa d'un cable de comunicacions tipus OSGZ1, amb un diàmetre de cable de 17,6 mm.  
- Parallamps: en els suports de pas a subterrani s'instal·larà un parallamps per fase, de material de composite a una tensió nominal de 145 kV. El terminal unipolar, un per fase, és exterior i de les mateixes característiques anteriors.  
- Presa de terra: directa en un dels extrems i mitjançant descarregador en l'altre. Igualment, s'executa per a les estructures metàl·liques existents.  
B) Tram subterrani: circuit de 66 kV Alzira-Benifaió. Origen: suport número 12, final: suport número 14.  
- Tensió nominal: 66 kV (2a categoria).  
- Freqüència: 50 Hz.  
- Potència màxima a transportar: 49 MVA.  
- Nombre de circuits: un.  
- Nombre de conductors per fase: un.  
- Conductors: en nombre de tres per circuit, d'aïllament sec HEPR-Z1, amb secció de conductor de 500 mm² d'alumini, constituït per distintes capes i pantalla metàl·lica de fils de coure la secció dels quals és de 75 mm².   
- Fibra òptica: en tota la longitud es disposa d'un cable de comunicacions tipus OSGZ1, amb diàmetre de cable de 16,7 mm.  
- Parallamps: en els suports de pas a subterrani s'instal·larà un parallamps per fase, de material de composite a una tensió nominal de 72,5 kV. El terminal unipolar, un per fase, és exterior i de les mateixes característiques indicades.  
- Presa de terra: directa en un dels seus extrems i mitjançant descarregador en l'altre. Igualment, s'executa per a les estructures metàl·liques existents.  
Per a ambdues canalitzacions de circuits es construïx en rasa oberta, d'aproximadament 1,6 m d'ample i 1,5 m de profunditat, llevat dels casos en què hi haja encreuaments amb altres instal·lacions. El fons d'esta disposa de solera de neteja de formigó i farciments successius.  
  
C) Tram aeri:   
- Els suports número 12, número 13 i número 14 -existents- es desmunten i reemplacen els suports número 12 i número 14 a suports de transició aereosubterrània. La longitud total sobre suports és de 650 m.  
  
- Els conductors són cables tipus Hawk (per al circuit de 132 kV) i tipus Ostrick (per al de 66 kV), d'alumini-acer de 281,1 i 176,9 mm² de secció, respectivament.  
- El cable a terra és del tipus OPGW 15 i el segon d'acer galvanitzat de 50 mm² de secció.  
- Suports: són del tipus 12S190 i les fixacions al terreny s'executen amb quatre fonamentacions independents de formigó en massa i forma de pota d'elefant troncocònica, una per cada pota.  
Pressupost: 1.017.745,35 euros.  
  
Segon  
Aprovar el projecte d'execució referit a la instal·lació de la modificació autoritzada en el punt primer de la present resolució, firmat per tècnic competent i visat pel col·legi oficial corresponent en data 11 de maig de 2010, i sotmetre'l a les condicions següents:  
  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de quatre mesos comptats a partir de l'inici de l'obra civil. No obstant això, amb anterioritat a la finalització de l'esmentat termini, Iberdrola Distribución Eléctrica, SAU, podrà sol·licitar-ne una ampliació mitjançant sol·licitud motivada davant esta Direcció de l'Agència Valenciana de l'Energia.   
3. Per a la posada en servici i manteniment de les línies, el titular de la present autorització administrativa haurà de complir tots els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjudici de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Contra esta resolució, que no posa fi a la via administrativa, podrà interposar-se recurs d'alçada davant el conseller d'Economia, Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 12 de setembre de 2011.- El director de l'Agència Valenciana de l'Energia: Antonio Cejalvo Lapeña.